google/wiki40b huggingface dataset:
Zhao Changqing

Biografi

Zhao Changqing begynte i 1988 i historiedepartementet i Shaanxi lærerhøyskole. I april 1989 hadde han og noen medstudenter dannet en selvsttry studentkomite.

Tiananmen

I juni 1989 ble han arrestert for å ha deltatt i protestene på Den himmelske freds plass, og satt fengslet i Xincheng-fengselet i Beijing i over et halvt år. Så ble han løslatt og sendt tilbake til sin gamle skole i Shaanxi, hvorfra han ble uteksaminert i  1992.
Fra sin slutteksamen og frem til 1998 arbeidet Zhao som lære ved Shaanxi Hanzhong atomindustrifabrikk nr. 813.

Petisjon til den 15. nasjonalkongress

I august 1997 sendte han en petisjon til den 15. nasjonalkongress for det kinesiske kommunistiske parti som bad om politiske reformer. Han vedla sitt essay «Reformér det politiske system og slå inn på demogkratiseringens vei». Han forsøkte å stille til valg som representant til nasjonalkongressen for sine arbeidskamerater for å kunne bekjempe korrupsjon og dårlige arbeidsbetingelser, med en plattform kritisk til [Den all-kinesiske fagforeningsføderasjon]]. Han ble arrestert den 25. mars 1998, stilt for retten 6. september 1998 og dsømt til tre års fengsel.

Petisjon til den 16. nasjonalkongress

I november 2002 stod han bak et utkast til Åpent brev til den 16. nasjonalkongress og innsamlet 192 underskrifter ftil støtte til hans krav om demokrati. Zhao ble anklaget for «forsøk på undergravning av statsmakten» og stilt for retten bak lukkede dører i Xian den 10. juli 2003. Han ble dømt til fem års fengsel.

Fengselstiden

I desember 2005 nektet han å ta del i en flaggheisingsseremoni og nektet å synge nasjonalsangen. Han ble satt på enecelle for 40 dager. Den 18. februar 2006 fikk han enecelle for tre måneder får å nekye å ta del i militær eksersis og for å ta imot medlemmer av Falun Gong.
Irans flagg

Irans flagg  ble antatt 29. juli 1980 etter den islamske revolusjonen. De grønne, hvite røde feltene ble tatt fra det tidligere flagget og står for islam, fred og mot. Symbolet i midten kan tolkes som ordet "Allah" skrevet med arabiske bokstaver, men også som fire halvmåner med et sverd i midten. Symbolet ble designet av Hamid Nadimi og ble formelt godkjent av Ayatollah Khomeini den 9. mai 1980.
En annen endring som ble gjort etter revolusjonen er at det ble lagt til tekst mellom fargefeltene, der det på arabisk står «Allahu Akbar» (Gud er stor). Dette står 22 ganger på grunn av at revolusjonen skjedde på den 22. dagen i den ellevte måneden på den iranske kalenderen.
Iran flagga fra tiden før revolusjonen i 1979 hadde de samme fargene, men hadde i stedet for de muslimske symbolene en løve holdende på et sverd i det hvite feltet.
Almoravidene

Almoravidene var et berbisk dynasti som på sitt høydepunkt omkring år 1100 hersket over Maghreb og al-Andalus. Dynastiet startet som en muslimsk asketisk bevegelse rundt 1040, men utviklet seg snart i en militaristisk retning. I løpet av 1050-årene ekspanderte almoravidene til de kontrollerte et område tilsvarende det moderne Marokko. Marrakech ble grunnlagt som rikets hovedstad i 1062. Nabostaten Tlemcen falt i 1080.
I løpet av 1090-årene ble også al-Andalus (dagens Spania) erobret. Her ble almoravidene ønsket som redningsmenn av befolkningen etter flere tiår med strid og splittelse under de såkalte taifa-kongedømmene.
Allerede på 1130-årene begynte riket å falle sammen etter en rekke nederlag mot de kristne. Almohadenes erobring av Marrakech i 1147 markerer sluttpunktet på almoravidenes herredømme.
Lycidola

Utseende

Små til middelsstore, spinkle trebukker, farget i gult eller oransje og svart. Artene i denne slekten etterligner giftige biller i familien Lycidae og har påfallende farger og vingeformer.
Antennene er svarte og omtrent så lange som kroppen, med lange, fine hår, de ytterste leddene er piskeaktig tynne. Pronotum er sylindrisk, betydelig bredere enn langt. Dekkvingene er kraftig, rundet utvidet i den bakre delen slik at kroppen sett ovenfra blir nærmest pæreformet. Dekkvingene er ganske tynne, hver med to-fire opphøyde lengderibber.

Utbredelse

Slekten er utbredt i Mellom- og Sør-Amerika.
Coffin Cheaters

Coffin Cheaters MC (CCMC) er en motorsykkelklubb som opprinnelig kommer fra Australia, etablert på 1970-tallet. Klubben presenterer seg selv som en 1 %-klubb, en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947.

I Norge

Craftsmen MC slo seg sammen med Wild Wheels MC i 1997, og startet Forbidden Few MC. Klubben ble så Coffin Cheaters MC Norway i 2004 etter å ha operert som prøvemedlemmer i fire år.

Kriminalitet

Politiet i Norge har erklært klubben som en organisert kriminell MC-klubb, sammen med Bandidos, Outlaws og Hells Angels.
Den 4. mai 2008 ble to av medlemmene stoppet i en kontroll ved grensen og tatt for å smugle øl. Dette førte til en razzia i klubbhuset i Nordkisa, hvor politiet også fant narkotiske stoffer.
I april skapte det overskrifter da CCMC etablerte en ny avdeling i Arendal. Klubben tok over lokalene til en annen klubb som akkurat var nedlagt, og det var ingen form for prøveperiode eller såkalt patch-over (skifte av ryggmerke), som er standarden når en klubb skifter tilhørighet, men derimot en helt ny opprettelse av en avdeling. Dette regnes som meget spesielt og enestående innen MC-miljøene. Politiet i Arendal gikk raskt ut og uttalte at klubben var uønsket, og formannskapet i Arendal samt bystyret vedtok etter et par dager at de støttet kommunen i kampen mot klubben.
Eochaid mac Domnaill

Eochaid mac Domnaill (død ca 572) var ifølge irske annaler og kongerekker overkonge av Irland.
740-årene

-- 740 -- 741 -- 742 -- 743 -- 744 -- 745 -- 746 -- 747 -- 748 -- 749
Tiårsoversikt
Lier Rundt

Lier Rundt er et sykkelritt i Lier og avholdes hvert år i august, første gang i 2003.
Arrangementskomiteen består av Halvor Mørk, Lars Marius Opsal og Steffen Gausemel Backe.

Geografi

Start og mål er på gården Kors-Valle. Syklistene sykler en 37,6 km lang løype rundt Lierdalen, opp østsiden og tilbake langs vestsiden. I Sylling, cirka midtveis, er det innlagt spurt, hvor vinneren belønnes med den grønne spurttrøya. Førstemann i mål på Kors-Valle får æren av å bære den gule vinnertrøya i neste års ritt.

Historie

I 2007 ble seiersrekken til Ole Jakob Strømme Hansen brutt. Halvor Mørk spurtslo Jan Inge Trontveit, og ble rittets første vinner over 30 år. Jan Inge Trontveit vant spurten i Sylling, mens Ole Jakob Strømme Hansen vant prologen på Lier Stadion.
I 2006 deltok 25 ryttere, hvorav 24 kom til mål. Ole Jakob Strømme Hansen vant for fjerde året på rad. Christian Gabrielsen vant spurten i Sylling.
Forbruker-rapporten

Forbruker-rapporten var et reklamefritt forbrukertidsskrift utgitt av Forbrukerrådet. Tidsskriftet bragte fakta om varer og tjenester herunder varetester (forbrukerelektronikk, hvitevarer m.m.). Ansvarlig redaktør var Jarle Oppedal. Bladet utkom første gang i 1958. Det var medlem av Den Norske Fagpresses Forening.
Bladet ble lagt ned vinteren 2010, etter 52 år i drift.
Hamburgs flagg

Hamburgs flagg er rødt med en hvit borg.
Hamburgs flagg har en av verdens lengste kontinuerlige historier. Allerede i året 1270 ble hamburgske skip pålagt å føre røde fløyer. Denne fargen har siden heftet ved Hamburgs flagg, etterhvert supplert med hvitt. Dette ble de tyske hansastedenes farger. Omkring 1470 kom byens våpen, som også en lang historie, inn i flagget. Borgen går som våpen for byen tilbake til 1254.
Både våpen og flagg ble videreført da Hamburg ble konstituert som delstat i Forbundsrepublikken Tyskland. Disse ble nedfelt i artikkel 5 i forfatningen som ble vedtatt 6. juni 1952.
Hamburg fører i dag flere flagg: Det ordinære flagget med den hvite borgen på rød duk. Et statsflagg med byens store våpen på hvitt felt i den røde duken, og et admiralitetsflagg som har et blått anker plassert bak borgen. Dette siste gjør i våre dager tjeneste som flagg for Hamburgs havnemyndigheter.
I tillegg til flaggene nevnt over kommer et flagg for byens øverste representant, Første borgermester. Flagget vedkommende fører er basert på Tysklands trikolor, men med et rødt midtfelt der det store våpenet er plassert mot hvit bakgrunn. Borgermesterens flagg benyttes i forbindelse med offisielle statsbesøk.
Kerr Point

Kerr Point er et nes 3-4 kilometer sørøst for Georges Point på østsiden av Rongé Island utenfor vestkysten av Graham Land i Antarktis. Det ble kartlagt av Belgica-ekspedisjonen under ledelse av Adrien de Gerlache i 1897-99 og navnsatt av United Kingdom Antarctic Place-Names Committee (UK-APC) i 1960 etter Adam J. Kerr, andrestyrmann på RRS «Shackleton» som loddet Errera Channel i 1956-57.
Parslinux GNU/Linux

Parslinux GNU/Linux er en tidligere Linuxdistribusjon fra Iran som var basert på Slax, og derigjennom indirekte på Slackware. Distribusjonen støttet språket Farsi (persisk) i tillegg til at det hadde støtte for engelsk.
Distribusjonen var beregnet på 32-biter i486, og benyttet vindusbehandleren Fluxbox og skrivebordsmiljøet KDE.
Versjon 1.0 ble lansert 1. mars 2009.
Politivennen

.
Politivennen eller Politievennen (som det opprinnelig ble stavet) var et dansk ukeblad grunnlagt av boktrykkeren og redaktøren Klaus Henrik Seidelin i 1798. Det eksisterte med få avbrytelser frem til 1846.

Politivennen 1815-1846

I 1815 kjøpte utgiveren Kristen Kristensen opp retten til å utgi Politivennen og han forsto å videreføre bladet i Seidelins ånd. Samtidig utviklet det seg også i en mer seriøs retning, det ble bl.a. hjemsted for vitenskapelige debatter, f.eks. utkjempet legene Erik Svitzer og Michael Djørup en alvorlig feide i bladets spalter. Det ble i en periode det mest leste blad i Danmark og det på tross at dets lille format, høye pris (9 mark for et kvartal) og kun ét ukentlig nummer.
I løpet av 1830–årene begynte det å gå tilbake med Politivennen og forskjellige omstendigheter bidro til det. Den fikk enkelte alvorlige konkurrenter, dels i Sandhedsfaklen, som ble utgitt av en krigsassessor Hald som tidligere hadde vært medarbejder hos Politivennen, men især i Mathias Winthers Raketten. Men det som særlig skadet Politivennen, var den store forandringen som begynte å utvikle seg i det offentlige liv i Danmark i perioden 1833–34.  Kjøbenhavnsposten hadde nå blitt et dagblad og skrev om den innenlandske politikken og dessuten det meste av det stoffet som tidligere hadde vært Politivennens domene.
Kristensen solgte derfor bladet til en boktrykker Jacobsen og under han skiftet det ofte redaktører. Til slutt fikk det som redaktør en hestehandler Michael Leonhard Nathanson og han døpte om bladet til Corvetten. Men det utartet til et regulært skittkastingsorgan og i 1846 måtte det lukke helt.
Regionalvei 971 (Finland)

Regionalvei 971 (Finland) (finsk: Seututie 971) var en finsk regionalvei. Den gikk mellom Näätämö ved grensen mot Norge og Kaamanen. Veiens lengde var rundt 120 km. Fra 2017 er den en del av Stamvei 92.
Phillip Sjøen

Karriere

Sjøen ble juniorverdensmester i laghopp i februar 2012. Han debuterte i Kontinentalcupen 28. januar 2012 i Bischofshofen. I seniorsammenheng slo han gjennom internasjonalt i Sommer Grand Prix i 2014 der han vant to renn i Hakuba i Japan. Vintersesongen 2014 hoppet Sjøen en rekke renn i Kontinentalcupen.
I 2014 ble han Nasjonalt norsk mester i laghopp senior og junior, samt junior liten bakke. I senior-NM liten bakke tok han sølv.
En alvorlig kneskade holdt Sjøen borte fra konkurranser et helt år fra september 2012 til august 2013.
Under junior-VM på ski 2015 i Almaty tok han bronse individuelt i normalbakke og gull i laghopp sammen med Joacim Ødegård Bjøreng, Halvor Egner Granerud og Johann André Forfang.
Han la opp pga manglende motivasjon høsten 2016
Ranganadi-demningen

Ranganadi-demningen, også kjent som Ranganadi I, er en demning med et vannkraftverk i Subansiri-elva ovenfor Brahmaputra, i delstaten Assam i det nordøstlige India. Anlegget ligger i Nedre Subansiri distrikt og ble bygget ut i perioden fra 1955 til ferdigstillelsen i 1965.
Totalt installert vannkrafteffekt er 405 MW.
Treskifestivalen

Treskifestivalen er en årlig festival arrangert på Skotterud i Eidskog kommune. Formålet med festivalen er å feire de gode gamle dager da hver og en hadde treski, rottefella-bindinger, og beige ryggsekker fylt med appelsiner, varm toddy og kvikklunsj.
Festivalen ble først arrangert i 2008 og har funnet sted hvert år siden, noe som gjør arrangementet i 2012 til festivalens 5-årsjubileum.
Sandvika videregående skole

Studieretninger

Skolen har fra og med høsten 2011 900 elever. Det tilbys fire studieretninger; studiespesialisering, medier og kommunikasjon, helse og sosialfag og tilrettelagt opplæring.

Studiespesialisering

Studiespesialisering er studieretningen med flest studieplasser. Med mange elever på studiespesialisering kan skolen tilby et bredt tilbud av valgfrie programfag innenfor realfag, samfunnsfag, språk og økonomi.

Medier og kommunikasjon

Medier og kommunikasjonslinjen på Sandvika er en av de fire som tilbys i området Asker og Bærum. Elevene har tilgang til spesielle lokaler for produksjon av video og lyd, og har også sitt eget nettsted og domene, MKweb.no, der de legger ut arbeidet sitt.

Helse og sosialfag

Helse og sosialfag tilbyr helse- og sosialfag VG1, helsesekretær og barn- og ungdom VG2 samt tannhelsesekretær VG3. Linjen er hovedsakelig ment for elever som ønsker å jobbe i omsorgsyrker.

Tilrettelagt opplæring

Tilrettelagt opplæring er den minste av linjene på skolen, og hadde 18 elever i skoleåret 2011-2012.

Skolerevy

Skolen har etter hvert fått en veletablert revytradisjon. Skolen hadde sin første revy i 2008, og forestillingen spilles i skolens gymsal den første uken etter vinterferien hvert år. Sandvikarevyen har raskt rukket å bli tildelt toppkarakterer fra både Aftenposten (2011, 2013, 2015) og Budstikka (2011, 2013, 2014). I 2011 og 2013 ble revyen nominert til Revyprisen, som deles ut av Aftenposten. I 2015 gikk revyen helt til topps og ble kåret til årets beste revy i Oslo og Akershus, og som følge av dette ble revyen også satt opp på Nationaltheatret etter påske. Sandvikarevyen vant dessuten Budstikkas revypris i 2011, 2012, 2013 og 2014. De siste årene har mellom 120-150 av skolens elever tatt del i revyarbeidet.

IKT

Skolen har fokus på god bruk av IKT i undervisningen. alle elever (og lærere) har bærbar PC. Skolen er satt opp med WLAN i alle arealer, og prosjektører og høyttalere i alle undervisningsrom.

Elevenes datamaskiner

Elevene som begynner på skolen får bærbar PC eller MAC gjennom Akershus fylkeskommunes innkjøpsordning. Elevene betaler leie for PC-ene, men får et stipend som dekker kostnadene. Etter tre år kan elevene overta PC-ene.

Satsing på Web 2.0

Sandvika vgs bruker aktivt ikt i undervisningen i de fleste fag og elever produserer mye på nett. Mange skriver blogger og bruker wiki. Av andre program som brukes kan nevnes Microsoft OneNote som elevene bruker til å ta notater fra fagdagene.
Vestgård skole

Vestgård skole er en barneskole i Skiptvet kommune. Skolen går fra 1. til 4. klasse. Skolen har elever fra hele Skiptvet kommune.
Southern Alberta Jubilee Auditorium

Historikk

Arkitekten bak sentrene var Ronald Clarke, ledende arkitekt i Department of Public Works. Auditoriet i Calgary ble bygget på North Hill, en høyde ved (og senere i) sentrum av byen.
Oppussingen i 2004-05 omfattet salen, nye HVAC-system, lyd- og lyssettingssystem, og ble ledet av CPV Group of Architects and Engineers (senere Stantec Architecture). Budsjettet var satt til 62 millioner kanadiske dollar. CPV hentet inn den danske akustikeren Niels Jordan (Jordan Akustik) til dette. Et viktig poeng var at salen skulle kunne brukes til ulike arrangementer som for eksempel eksamensseremonier, rockekonserter og klassisk opera. Balkongene i den vifteformede salen brukes både for å nå akustiske mål og for å gi publikum en følelse av en mindre og mer intim sal. Nye seter og setemønstre gir publikum bedre utsikt til scenen, og mer benplass.
Henningsværbruene

Henningsværbruene er to bruer som knytter fiskeværet Henningsvær til Austvågøya i Nordland. Bruene ble åpnet 15. juli 1983 og er del av fylkesvei 816. De avløste fergeforbindelsen mellom Festvåg og Henningsvær, som ble satt i drift i 1959.
Engøysundbrua er 181 meter lang og har et hovedspenn på 100 meter.
Henningsværbrua er 258 meter lang og har et hovedspenn på 150 meter.
Pulk

Pulk er en sledeform som ligner mest på en rundbunnet eike, der meiene er erstattet av en antydning til kjøl. Navnet er hentet fra det finske ordet pulkka, som i sin tur kommer fra de samiske ordene bulki og puhlke.
Denne urformen er uten skjæker og slepes etter en kjørerein i snø, der den flyter oppå. Den er fortsatt i bruk, men henges i dag like gjerne etter en hund, skigåer eller snøscooter.
Videreutviklingen går på at den er blitt utstyrt med skjæker og brukes på samme måte som en skikjelke. Skjækene gjør at en ved transport av last eller barn ikke i samme grad er avhengig av noen bak til å bremse hvis farten øker for mye. Pulker av denne typen er ofte å se med småbarnsfamilier på fjelltur i snøen. De blir i dag laget av glassfiber eller plastmaterialer.
På blåbærtur i Prøysenland

På blåtærtur i Prøysenland er et musikkalbum med Nora Brockstedt, utgitt i 1972.
Firmin Salabert

Biografi

Salabert var venn av Gabriel Loppe, en populær maler av fjell-motiver. Han giftet seg med Clothide, datter av den savoiardiske arkitekt Prosper Dunant. Svigerfaren gav ham ansen for Annecys naturskjønnhet, som han så malte med talent. Clothilde og Firmin Salabert bosatte seg i en herregård i de gamle haver ved slottet Lathuile (Haute-Savoie).
Hans nevø Edouard og hans grandnevø, Francis Salabert, var musikkpublisister.
Hörby

Hörby er et svensk tettsted i Skåne län i landskapet Skåne. Det er Hörby kommunes administrasjonssenter. I 2010 hadde tettstedet 7 085 innbyggere.
Kanaan (bibelsk person)

Kanaan (hebraisk: כְּנַעַן – Kĕnáʿan, i pausa כְּנָעַן – Kĕnā́ʿan; i bibeloversettelsen fra 1930 Kana’an) er en bibelsk opphavsfigur som, i henhold til Det gamle testamentet, var sønn av Ham og sønnesønn av patriarken Noah. Første Mosebok hevder at kanaanittene, et folk som bodde i det som er dagens Israel, var etterkommere av denne Kanaan. Kanaan ble igjen far til fønikerne gjennom sin sønn Sidon (også navnet på en fønikisk by i dagens Libanon) og hettittene gjennom sin sønn Het. Bibelen hevder også at Kanaans avkom omfattet «...også jebusittene, amorittene og girgasjittene, hevittene, arkittene, sinittene, arvadittene, semarittene og hamatittene. Siden bredte kanaaneernes ætter seg videre ut.» Tanken er at ettersom menneskeheten ble drept av Gud via syndefloden var det fra Noahs slekt at jorden ble befolket på nytt. Fra hans sønner og sønnesønner nedstammer de enkelte kjente stammer i Levanten: «...ætt for ætt og språk for språk, hver i sitt land og sitt folkeslag. Og dette var de ættene som stammer fra Noahs sønner, nevnt etter sine slektledd og folkeslag. Fra dem har folkeslagene bredt seg ut over jorden etter storflommen.»
I Første Mosebok ble Kanaan forbannet av Noah på grunn av Hams synd ved at han hadde sett sin far naken da han var drukken: «Da Noah våknet av rusen og fikk vite hva den yngste sønnen hadde gjort mot ham, sa han: «Forbannet være Kanaan, den ringeste trell for sine brødre!» I henhold til Boken om Jubelårene, en av de pseudepigrafene eller apokryfene, hevder imidlertid at både den israelske erobringen av landet Kanaan og forbannelsen er isteden tilskrevet Kanaans standhaftige verging mot å bli med sine eldre brødre i Hams jordfordeling bortenfor Nilen og isteden «okkupere» de østlige breddene av Middelhavet innenfor arven skissert for Sem.
Den persiske historikeren Muhammad ibn Jarir al-Tabari (ca. 915) har gjenfortalt en tradisjon om Kanaans hustru het Arsal, en datter av Batawil, sønn av Tiras, og hun fødte ham «Svarte, Nubiere, Fezzan, Zaghawa, og alle folkene i Sudan». Det er en viderediktning av Bibelens fortelling ved å gjøre Kanaan til stamfar til de folkene og områdene som var kjente for araberne. Foruten Kanaan kommer han også med detaljer om Noah og hans ark som ikke finnes andre steder.
Matt Damon

Oppvekst

Damon ble født i Cambridge i staten Massachusetts som sønn av Kent T. Damon, en bankinvestor og eiendomsmegler, og Nancy Carlsson-Paige, en professor i barneoppdragelse. Foreldrene ble skilt da Damon var to år, og han vokste opp hos sin mor. Han har også en tre år eldre bror, Kyle, som er skulptør. Han gikk på skolen Cambridge Rindge and Latin i Cambridge, før han begynte på Harvard University. Han fullførte aldri Harvard, men droppet ut ikke lenge før han var ferdig, for å satse på en skuespillerkarriere i Los Angeles. Han hadde da allerede spilt i filmen Mystic Pizza (riktignok hadde han bare en replikk) med bl.a. Julia Roberts i 1988.

Gjennombrudd

Noen flere småroller fulgte før Damon fikk en større rolle i filmen Geronimo i 1993, en film som hadde Gene Hackman og Jason Patric i hovedrollene. Men det var først i Tapperhet i strid fra 1996 at publikum og kritikere fikk øynene opp for Damon, der han spilte en heroinavhengig Gulfkrigsveteran, en rolle som viste seg å nesten ta livet av han etter at gikk ned nesten 20 kilo for rollen.

Den enestående Will Hunting

Sammen med kompisen og skuespilleren Ben Affleck hadde Damon skrevet en thriller om et ungt mattegeni, som de prøvde å selge i Hollywood. Etter råd fra Rob Reiner og William Goldman, forandret de historien til å handle om et mattegeni som prøver å få orden på livet sitt. Manuset ble tilslutt Den enestående Will Hunting, som ga de begge Oscar for beste originalmanus i 1998. Damon ble også nominert til Oscar for beste mannlige hovedrolle for samme film, men tapte for Jack Nicholson for sin rolle i Livets lyse side. Damon og Affleck vant også Golden Globe for beste filmmanus samme år, og Damom ble nominert til Golden Globe som beste mannlige skuespiller i dramafilm. Noe av æren for at filmen ble lagd, er blitt gitt til regissør Kevin Smith, en venn av både Damon og Affleck, som ga manuset til Miramax Films' Harvey Weinstein og overbeviste han om at det var en film verdt å lage.
Damon har også grunnlagt Project Greenlight sammen med Affleck og Chris Moore, som skal finne og finansiere gode filmprosjekter fra regissørspirer.

Filmkarriere

Damon har hatt stor suksess i rollen som Jason Bourne i actionfilmene Hvem var Jason Bourne (2002), Gåten Jason Bourne (2004) og Jason Bournes ultimatum 2007. 

Han har også spilt i suksessfilmene Ocean's Eleven (2001), Ocean's Twelve (2004) og Ocean's Thirteen (2007).

Privatliv

Under innspillingen av komedien Stuck on You i 2003, traff Damon den argentinske bartenderen Luciana Bozan Barroso på Miami Beach, og de begynte å gå ut sammen. 9. desember 2005 giftet de seg borgerlig i New York City. Damon ble stefar til Lucianas datter Alexia (f. 1999). Paret har tre felles døtre; Isabella (født 11. juni 2006), Gia Zavala (født 20. august 2008) og Stella Zavala (født 20. oktober 2010)
Før han traff Luciana, har Damon vært sammen med skuespillerne Claire Danes, Minnie Driver og Winona Ryder, i tillegg til modellen Bridget Hall og Ben Afflecks personlige assistent Odessa Whitmire.
Tusenårssted

Kommunetusenårsstedene

Tusenårsstedene skulle være den fysiske manifestasjonen av tusenårsskiftet og skulle velges gjennom en lokal utvelgesprossess. Stedet kunne være det travle handelstorget, en promenade langs elven, en honnørbrygge eller fergekai, en monumental plass eller et stille sted utafor allfarveg. 
I et informasjonsrundskriv fra Kulturdepartementet fra mai 1999 skriver daværende statsråd Anne Enger Lahnstein at Tusenårsstedene skal være et møteplass for ulike brukergrupper knyttet til et nytt eller et eksisterende bygg, anlegg, torg, kulturmiljø, naturområde m.v. Midlene skal fortrinnsvis brukes til å etablere et nytt «sted», eventuelt å oppgradere et eksisterende utover vanlig vedlikehold. For de kommuner som av ulike årsaker ikke finner det hensiktsmessig å etablere et spesielt tusenårssted, vil tilskuddet kunne benyttes til å forskjønne det offentlige rom i kommunen.
Midlene som det her vises til var en støtte på kr. 119 500 som kommunene ble tildelt fra arrangørselskapet Tusenårsskiftet-Norge 2000 AS i økonomisk støtte.
Arrangørselskapet var et heleid statsaksjeselskap, hvis formål var å forberede og gjennomføre markeringen av nytt årtusen og hundreårsjubileet for unionsoppløsningen i 1905.